Document ID: /roh_data/filtered/fineweb-2-filterrobots_roh.jsonl.gz/30087

En la Spagna datti puspè avis che laschan sperar che la pandemia daventia pli flaivla. Il segund di en fila han ins dumbrà dapli persunas ch'èn sa remessas da Covid-19 che persunas cun ina nov'infecziun. Quai ha communitgà il ministeri da sanadad spagnol.
Las davosas 24 uras han passa 3'500 pazients pudì ir a chasa, entant ch'il dumber da novs cas da corona è stà tar radund 3'000. En il medem temp sajan 378 persunas ch'han ina malsogna dal lom mortas. Avant intginas emnas era quai anc dubel uschè blers per di. En tut è il dumber da mortoris creschids sin bun 23'000, il dumber d'infectads sin 220'000 ed il dumber da quels ch'en sa remess sin 95'000.